**I. ÉVES HALLGATÓK FIGYELMÉBE!**

Mediterrán Európa specializáció

Az Olasz Tanszék és a Francia Tanszék szervezésében zajló Mediterrán Európa specializáció keretében a térség kulturális ismeretei mellett újlatin nyelveket tanítunk kezdő szintről. Célunk, hogy a nyelvtanítás során minél magasabb szintre eljussanak a hallgatók, ideális esetben elérhető legyen a B2 szint, amellyel például teljesíteni lehet a fordító és tolmács mesterképzés úgynevezett C nyelvre vonatkozó bemeneti feltételét. Tapasztalataink szerint a négy féléves képzés ennek a szintnek az eléréséhez általában nem elegendő, ezért előkészítő félévet szervezünk a francia, az olasz és a spanyol nyelv területén.

A specializációkra való jelentkezés határideje a tavaszi félév közepe, de arra biztatjuk a Mediterrán specializáció iránt érdeklődő hallgatókat, hogy a jelen tanév második félévének elején (2020. február) vegyék fel a Neptunban és végezzék el az alábbi – térítésmentes – nyelvkurzusok valamelyikét:

Mediterran\_alapozo\_francia

Mediterran\_alapozo\_olasz

Mediterran\_alapozo\_spanyol

2020. szeptembertől azok a hallgatók kezdhetik meg tanulmányaikat a Mediterrán specializáció kurzusain, akik **francia, olasz** vagy **spanyol** nyelvből igazolni tudják a legalább A1-es nyelvtudási szint teljesítését. Ez többféle módon történhet:

* a felsorolt mediterrán alapozó kurzusok valamelyikének végzése VAGY
* érettségi vizsga vagy nyelvvizsga a felsorolt három nyelv valamelyikéből VAGY
* a jelentkezési lap tavaszi leadási határidejét követő két héten belül – hallgatói kérésre – szintfelmérőt végzünk a három nyelv valamelyikéből.

**A fent említett nyelvkurzusok várhatóan 2020. február 6-tól, csütörtöktől felvehetők lesznek a Neptunban.**

**I. ÉVES HALLGATÓK FIGYELMÉBE!**